**ΔΕΛΤΙΟ ΤΥΠΟΥ**

ΣΕΜΙΝΑΡΙΟ ΑΥΤΟΒΕΛΤΙΩΣΗΣ ΜΕ ΤΟΝ ΔΗΜΗΤΡΗ ΑΝΤΩΝΙΟΥ | Πολιτιστικό Κέντρο

« Αλέξανδρος» (Εθνικής Αμύνης 1)

Το Κέντρο Πολιτισμού της Περιφέρειας Κεντρικής Μακεδονίας διοργανώνει σεμινάρια αυτοβελτιώσης με τον Δημήτρη Αντωνίου. Το 4ο σεμινάριο έχει τίτλο : «Μετατρέποντας την αδυναμία σε πλεονέκτημα» και σκοπό έχει να αφυπνίσει το κοινό και να το κινητοποιήσει να αναλάβει δράση.

Τετάρτη 30 Μαΐου 2018 | Ώρα 19:00 |ΕΙΣΟΔΟΣ ΕΛΕΥΘΕΡΗ

Ο Δημήτρης Αντωνίου, ρομαντικός αντιρρησίας και ομιλητής-εμψυχωτής, θα μοιραστεί μαζί μας σε αυτό το σεμινάριο αυτοβελτίωσης ξεκάθαρες αποδείξεις ότι σε πολλές περιπτώσεις οι κοινωνίες μας λανθασμένα έχουν παρερμηνεύσει το ‘’διαφορετικό’’ ως αδυναμία, δημιουργώντας μεγάλη σύγχυση αλλά και αδικίες σε σημαντικά τμήματα του πληθυσμού. Μέσα από παραδείγματα, θα δοθούν σαφείς προτάσεις για το πως κανείς μπορεί να αλλάξει όλη του τη ζωή προς το καλύτερο εάν ξεκαθαρίσει μέσα του όλες αυτές τις παρεξηγήσεις και μετατρέψει σε πλεονέκτημα αυτό που οι ‘’άλλοι’’ βλέπουν ως αδυναμία.

Λίγα λόγια για τον ομιλητή

**Δημήτρης Αντωνίου**

Ο Δημήτρης Αντωνίου δε σταματάει στιγμή να μας ξαφνιάζει ευχάριστα και να δημιουργεί, παρά το πολύ σοβαρό τροχαίο ατύχημα που τον καθήλωσε σε αναπηρικό αμαξίδιο από τα δεκαέξι του χρόνια. Πραγματοποίησε σε μόλις τέσσερα χρόνια τις σπουδές του στο τμήμα φυσικής του Α.Π.Θ και συνέχισε με μεταπτυχιακές σπουδές στην οικονομική επιστήμη στο Πανεπιστήμιο Μακεδονίας. Αντικείμενο της μεταπτυχιακής του διατριβής είναι τα τροχαία ατυχήματα στο Δήμο Θεσσαλονίκης την περίοδο 2010-2015. Στο πλαίσιο αυτό συμμετέχει σε επιστημονικές και κοινωνικές εκδηλώσεις για την ενίσχυση της οδικής ασφάλειας στη χώρα μας. Ίδρυσε και διευθύνει την παρέα του C’est la vie απ’ το 2013, δίνοντας χρώμα με γκράφιτι και μοιράζοντας αισιοδοξία σε σχολεία και πάρκα της πόλης. Επίσης, έχει γράψει δύο λογοτεχνικά βιβλία τα οποία αποτελούν συλλογές διηγημάτων με τίτλο «Έτσι είναι η ζωή» και «Ας είναι όνειρο αυτό». Τέλος έγραψε το σενάριο, σκηνοθέτησε και πρωταγωνίστησε στη θεατρική παράσταση με τίτλο «Στα καλά του καθισμένου»

Στοιχεία επικοινωνίας ;<https://www.facebook.com/dimitrisantoniou.gr/> --<https://twitter.com/Dimitris_Anton> -- [dimianton@hotmail.com](mailto:dimianton@hotmail.com), [www.dimitrisantoniou.gr](http://www.dimitrisantoniou.gr) -- <https://www.facebook.com/Cest.la.vie.Group/>

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟΙ:



ΧΟΡΗΓΟΙ ΕΠΙΚΟΙΝΩΝΙΑΣ:  **** ****           

|  |  |
| --- | --- |
|  |  |